อย่ามือบอน ซุปเปอร์โมเดล ตะลอนตามบุพเพสันนิวาส
กรี๊ดให้สุด แล้วไปหยุดที่อยุธยา แห่ตามรอยพี่หมื่นสุดหล่อ กับแม่หญิงการะเกดกันสะท้านแผ่นดิน แห่ไปเที่ยวแบบมีจิตสำนึกอนุรักษ์กันด้วยนะออเจ้าทั้งหลาย ดูแค่ตา มืออย่าบอน ไปจับเล่นให้เสียหาย โอกาสดีรวมพลังคิวลงตัวแล้ว ระหว่างซุปเปอร์โมเดลรุ่นเก๋า ลูกหมี รัศมี ทองสิริไพรศรี ที่ได้ร่วมเล่นละครเรื่องใหม่เรื่องใหม่ ข้ามสีทันดร กับพี่หมื่นสุนทรเทวา โป๊ป ธนวรรธน์ โดยทริปนี้ลูกหมีควงไปกับหนุ่มใหญ่ เต้ ธนกฤต ผู้อำนวยการกองประกวดมิสแกรนด์พระนครศรีอยุธยา 2018, อุปนายกสมาคมท่องเที่ยว จังหวัดพระนครศรีอยุธยา, ประธานชมรมเรือท่องเที่ยวจังหวัดพระนครศรีอยุธยา, กรรมการสภาอุตสาหกรรมท่องเที่ยว จังหวัดพระนครศรีอยุธยา พร้อมสองเพื่อนสาวสุดเลิฟ ผิง สุภาวดี ทัพมาลัย และอ๊อฟ นัฐวรรณ กมลสินธุ์,อากาศร้อนจังแต่พอทนไหว เริ่มไปที่วัดเก่าแก่มาก วัดเชิงท่า เป็นฉากที่แม่หญิงการะเกด มาทำบุญกรวดน้ำที่วัดเชิงท่า, ในศาลาการเปรียญ ผนังส่วนบนทั้งสี่ด้าน มีจิตรกรรมอันงดงาม น่าเสียดายที่เกิดเหตุน้ำท่วม ทำให้ภาพสวยๆ หลายจุดหลุดร่อนออกไปเยอะเลย รอบๆ ผนังจะมีภาพเทพชุมนุม หรือเทวดานั่งประนมมือ หันหน้าไปยังผนังด้านทิศตะวันตก ซึ่งเขียนเป็นภาพพระพุทธรูปปางสมาธิประทับภายในซุ้มเรือนแก้ว ขนาบข้างด้วยเครื่องสักการะ เป็นดอกไม้ธูปเทียนตั้งอยู่บนตั่งสีแดง,ถัดลงมาผนังด้านล่างทั้ง 4 ด้าน เขียนเป็นภาพพุทธประวัติและภาพทศชาติชาดก โดยที่ภาพพุทธประวัติเริ่มจากช่องว่างระหว่างประตูด้านทิศตะวันออก วนทวนเข็มนาฬิกาไปทางผนังด้านทิศเหนือ และสิ้นสุดที่ช่องว่างระหว่างประตูที่ผนังด้านทิศตะวันตก ส่วนภาพเรื่องทศชาติชาดกนั้น เริ่มจากทางผนังด้านทิศตะวันตก ช่องว่างซ้ายมือถัดจากประตูเขียนเป็นภาพเรื่องเตมีย์ชาดก วนมายังทางผนังด้านทิศใต้ และสิ้นสุดที่เรื่องพระเวสสันดรชาดก ที่ผนังด้านทิศตะวันออก,ภาพจิตรกรรมพุทธประวัติและทศชาติชาดก ภายในศาลาการเปรียญนี้ เขียนขึ้นโดยครูแขร่วมกับคณะ และพระอาจารย์อาภรณ์ธรรม เจ้าอาวาสวัดเชิงท่า มีอายุอยู่ในรัชสมัยของ พระบาทสมเด็จพระจอมเกล้าเจ้าอยู่หัว รัชกาลที่ 4 ประมาณ พ.ศ. 2394-2411,ไปกันต่อไม่ไกลกัน วัดพนัญเชิงวรวิหาร ไปไหว้หลวงพ่อโตอันงดงามตระการตา ,การะเกดคงอยากจะทะลุมิติ มาลองล่องเรือชมวิวสองฝั่งคลองชิลสุดๆ แล้วกินกุ้งเผาจากร้านกานต์กิตติ เส้นทางนี้เรือแล่นผ่านหลายวัด โดยเฉพาะวัดสำคัญ หน้าวัดไชยวัฒนาราม ,อีกจุดที่คนแห่มาเที่ยวกันเยอะมากๆ ก็ต้องที่วัดไชยวัฒนาราม อันทรงคุณค่า ตามรอยพี่หมื่นสุนทรเทวากับแม่หญิงการะเกด อย่าลืม ทำตัวให้น่ารัก อย่าทำตัวน่ารังเกียจ ทิ้งขยะให้ถูกที่ ไม่ปีนป่าย ไม่นั่ง ไม่ยืนในจุดที่ห้าม เด็ดขาด อยู่ในวัดเก่าแก่ต้องสำรวมกิริยามารยาท อย่าส่งเสียงดังเลื่อนเปื้อนเกินเหตุ 
กรี๊ดให้สุด แล้วไปหยุดที่อยุธยา แห่ตามรอยพี่หมื่นสุดหล่อ กับแม่หญิงการะเกดกันสะท้านแผ่นดิน แห่ไปเที่ยวแบบมีจิตสำนึกอนุรักษ์กันด้วยนะออเจ้าทั้งหลาย ดูแค่ตา มืออย่าบอนไป
ตามรอยพี่หมื่นการะเกด,ลูกหมี รัศมี ทองสิริไพรศรี,ลูกหมี ตามรอยบุพเพสันนิวาส,วัดเชิงท่า บุพเพสันนิวาส,กอสซิป